Pagbabago ng gene na CRISPR

Ang pagbabago ng gene na CRISPR (binibigkas na  "crisper") ay isang teknika ng enhinyirang henetiko sa biyolohiyang molekular kung saan ang genome ng mga buhay na organismo ay binabago. Ito ay batay sa isang simpleng bersiyon ng bakteryong CRISPR-Cas9 sistemang pandepenseng antiviral. Sa paghahatid ng Cas9 nuclease kasama ng isang sintetikong gabay na RNA (gRNA) sa isang selula, ang genome ng isang selula ay maaaring putulin sa nanaising lokasyon na pumapayag sa mga gene na maalis o maidagdag nang in vivo (sa mga buhay na organismo).

Ito ay maituturing na isa sa pinakamahalagang pangyayari sa kasaysayan ng biyoteknolohiya dahil maaaring mabago ang mga genome na in vivo na may labis na katumpakan, kadalian at kamurahan. Ito ay magagamit sa paglikha ng maraming mga bagong medisina, mga produktong agrikulutural. at mga organismong henetikong binago o bilang pagkontrol sa mga patoheno at mga peste. Ito ang nagbigay ng Gantimpalang Nobel kina Jennifer Doudna at Emmanuelle Charpentier sa Kimika noong 2020. Ito ay may mga posibilidad para sa paggamot ng mga sakit na henetiko gaya ng mga mutasyong somatiko  gaya ng kanser. Ang ikatlong pangkat ay nagkamit ng Gantimpalang Kavli para sa parehong pagkakatuklas  na pinangunahan ni Virginijus Šikšnys.

Tingnan din
Dinesenyong sanggol

Mga sanggunian

Biyolohiyang molekular